**AIŠKINAMASIS RAŠTAS**

PRIE SAVIVALDYBĖS TARYBOS SPRENDIMO

DĖL KLAIPĖDOS MIESTO SAVIVALDYBĖS TARYBOS 2010 M. GRUODŽIO 23 D. SPRENDIMO NR. T2-373 „DĖL GYVŪNŲ LAIKYMO KLAIPĖDOS MIESTE TAISYKLIŲ PATVIRTINIMO“ PRIPAŽINIMO NETEKUSIU GALIOS PROJEKTO

**1. Sprendimo projekto esmė, tikslai ir uždaviniai.**

Lietuvos Respublikos Seimas 2012-10-03 priėmė Lietuvos Respublikos gyvūnų globos, laikymo ir naudojimo įstatymo pakeitimo įstatymą. Minėto įstatymo 1 straipsniu Lietuvos Respublikos gyvūnų globos, laikymo ir naudojimo įstatymas buvo išdėstytas nauja redakcija ir pavadintas Lietuvos Respublikos gyvūnų gerovės ir apsaugos įstatymu (toliau – Įstatymas) (įsigaliojo 2013-01-01). Sprendimo projektu siūloma pripažinti netekusiu galios Klaipėdos miesto savivaldybės tarybos 2010 m. gruodžio 23 d. sprendimo Nr.T2-373 ,,Dėl gyvūnų laikymo Klaipėdos mieste taisyklių patvirtinimo“ 1 punktą.

**2. Projekto rengimo priežastys ir kuo remiantis parengtas sprendimo projektas.**

Pakeistas teisinis reglamentavimas, kurio pagrindu visos su Įstatymo įgyvendinimu susijusios ir Savivaldybių institucijoms pavestos funkcijos yra priskirtos savivaldybės administracijos direktoriui, todėl būtina keisti savivaldybės tarybos iki Įstatymo įsigaliojimo priimtus teisės aktus, susijusius gyvūnų gerovės ir apsaugos teisiniu reguliavimu. Taip pat Įstatymo 3 straipsnio 10 dalies 2 punktas įpareigoja savivaldybės administracijos direktorių, vadovaujantis Valstybinės maisto ir veterinarijos tarnybos patvirtintu gyvūnų laikymo savivaldybių teritorijų gyvenamosiose vietovėse tvarkos aprašu patvirtinti gyvūnų laikymo savivaldybių teritorijų gyvenamosiose vietovėse taisykles.

**3. Kokių rezultatų laukiama.**

Vadovaujantis Įstatymo 3 straipsnio 10 dalies 2 punktu ir Valstybinės maisto ir veterinarijos tarnybos direktoriaus 2013-05-02 įsakymu Nr. B1-336 „Dėl Gyvūnų laikymo savivaldybių teritorijų gyvenamosiose vietovėse tvarkos aprašo patvirtinimo“ patvirtintu Gyvūnų laikymo savivaldybių teritorijų gyvenamosiose vietovėse tvarkos aprašu šiuo metu yra rengiamos Gyvūnų laikymo Klaipėdos miesto savivaldybės teritorijos gyvenamosios vietovės taisyklės.

**4. Sprendimo projekto rengimo metu gauti specialistų vertinimai.**

**5. Išlaidų sąmatos, skaičiavimai, reikalingi pagrindimai ir paaiškinimai.**

Skaičiavimai sprendimui nereikalingi.

**6. Lėšų poreikis šio sprendimo įgyvendinimui nebus reikalingas.**

Savivaldybės lėšų poreikio sprendimo įgyvendinimui nėra.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nenumatoma.

PRIDEDAMA:

 1. 2010 m. gruodžio 23 d Klaipėdos miesto savivaldybės tarybos sprendimas dėl gyvūnų laikymo Klaipėdos mieste taisyklių patvirtinimo Nr. T2-373;

 2. Lietuvos Respublikos gyvūnų globos, laikymo ir naudojimo įstatymo 3 straipsnio 10 dalis;

 3. 2013-05-02 Valstybinės maisto ir veterinarijos tarnybos direktoriaus įsakymas Nr. B1-336 „Dėl Gyvūnų laikymo savivaldybių teritorijų gyvenamosiose vietovėse tvarkos aprašo patvirtinimo“.

Miesto tvarkymo skyriaus vedėja Irena Šakalienė